**SCGC รับรางวัล Asia’s Greatest COO 2023 จากความเป็นเลิศด้านปฏิบัติการ ยกระดับ Operational Excellence ด้วยเทคโนโลยีดิจิทัล**

****

**กรุงเทพฯ :** เมื่อเร็วๆ นี้ บริษัท เอสซีจี เคมิคอลส์ จำกัด (มหาชน) หรือ SCGC ได้รับรางวัล Asia’s Greatest COO 2023 จากงาน Asian Business & Social Forum 2023 (ABSF) จัดขึ้นโดยนิตยสาร AsiaOne มีเดียชั้นนำของเอเชีย โดยมีนายมงคล เฮงโรจนโสภณ รองผู้จัดการใหญ่ และประธานเจ้าหน้าที่สายงานปฏิบัติการ   
เอสซีจี เคมิคอลส์ (SCGC) เป็นผู้รับมอบ ทั้งนี้พิจารณาจากความเป็นผู้นำที่มุ่งยกระดับอุตสาหกรรมทั้งภายในประเทศและเอเชียด้วยเทคโนโลยีดิจิทัล พร้อมทั้งนำมาปรับใช้อย่างเป็นรูปธรรมเห็นผลเชิงประจักษ์ตลอดทั้งซัพพลายเชน



**นายมงคล เฮงโรจนโสภณ รองผู้จัดการใหญ่ และประธานเจ้าหน้าที่สายงานปฏิบัติการ เอสซีจี เคมิคอลส์** เผยว่า “SCGC ให้ความสำคัญกับการนำเทคโนโลยีดิจิทัลเข้ามาปรับใช้ตลอดซัพพลายเชน โดยนำเทคโนโลยีด้านข้อมูล (Data Technology) มาผนวกกับเทคโนโลยีด้านการปฏิบัติงาน (Operational Technology) เพื่อยกระดับ Operational Excellence ให้สูงขึ้นไปอีกขั้น อีกทั้งการนำระบบแมชชีน เลิร์นนิ่ง มาใช้เพื่อคาดการณ์ราคาวัตถุดิบ การใช้ Optimization Model เพื่อให้การตัดสินใจเดินเครื่องจักรมีประสิทธิภาพ รวมทั้งระบบ Realtime Performance Management เพื่อให้ทราบข้อมูลการเดินเครื่องจักรอย่างรวดเร็ว สามารถปรับเปลี่ยนแผนการผลิตให้เข้ากับสถานการณ์ตลาดได้อย่างทันท่วงที รวมถึงระบบ Digital Reliability Platform (DRP) ซึ่งช่วยดูแลการบริหารจัดการประสิทธิภาพของเครื่องจักรแบบครบวงจร ช่วยให้สามารถเดินเครื่องจักรได้ดี และบำรุงรักษาอย่างมีประสิทธิภาพ นอกจากนี้ ยังได้นำระบบ Digital Commerce Platform (DCP) มาช่วยเพิ่มประสิทธิภาพการขายและตอบสนองลูกค้าได้รวดเร็วยิ่งขึ้น”

นอกจากนี้ SCGC ยังขับเคลื่อนกระบวนการผลิตที่เป็นมิตรกับสิ่งแวดล้อม หรือ Green Manufacturing โดยนำนวัตกรรมและเทคโนโลยีมาใช้เพื่อช่วยลดการปล่อยก๊าซเรือนกระจก ลดวิกฤตโลกร้อน โดยมุ่งให้อุตสาหกรรมอยู่ร่วมกับชุมชนและสิ่งแวดล้อมอย่างยั่งยืน



สำหรับการพิจารณามอบรางวัล Asia’s Greatest COO 2023 Award ให้กับเอสซีจี เคมิคอลส์ (SCGC) ในครั้งนี้ เนื่องจากผลงานทางด้านปฏิบัติการที่มีความเป็นเลิศอย่างต่อเนื่องกว่า 20 ปี สามารถขับเคลื่อนธุรกิจให้เติบโตอย่างยั่งยืน โดยมีวิสัยทัศน์และเป็นผู้นำในการใช้เทคโนโลยีดิจิทัลเพื่อเพิ่มประสิทธิภาพในกระบวนการผลิต อาทิ โครงการความร่วมมือระหว่าง SCGC และ AVEVA ในการพัฒนา “Digital Reliability Platform” หรือ DRP รองรับอุตสาหกรรม 4.0 ด้วยแพลตฟอร์มดิจิทัลทวิน การนำเทคโนโลยีปัญญาประดิษฐ์ (AI) ช่วยบริหารความแม่นยำในการจัดการโรงงาน และเพิ่มประสิทธิภาพการทำงานของเครื่องจักร

**##########**

**เกี่ยวกับนิตยสาร AsiaOne**

นิตยสาร AsiaOne เป็นนิตยสารชั้นนำระดับนานาชาติ บริหารงานภายใต้ URS Media International ซึ่งเป็นสื่อสากล มุ่งเน้นนำเสนอข่าวสารด้านธุรกิจ เศรษฐกิจ และไลฟ์สไตล์ เผยแพร่ข้อมูลข่าวสารผ่านสื่ออิเล็กทรอนิกส์ สิ่งพิมพ์ และแอพมือถือ จึงมีกลุ่มผู้อ่าน ที่สามารถเข้าถึงได้ จากหลากหลายประเทศทั่วโลก

**เกี่ยวกับเอสซีจี เคมิคอลส์ (SCGC)**

เอสซีจี เคมิคอลส์ หรือ เอสซีจีซี (SCGC) เป็นผู้นำด้านการผลิตเคมีภัณฑ์แบบครบวงจรในอาเซียน ทั้งในประเทศเวียดนาม อินโดนีเซีย และไทย ครอบคลุมตั้งแต่ผลิตภัณฑ์ขั้นต้น (โอเลฟินส์) ไปจนถึงขั้นปลาย ได้แก่   
เม็ดพลาสติกหลักทั้ง 3 ประเภท คือ พอลิเอทิลีน พอลิโพรพิลีน และพอลิไวนิลคลอไรด์

SCGC มุ่งสร้างสรรค์ "นวัตกรรมเคมีภัณฑ์เพื่อทุกความเป็นได้" (INNOVATION THAT’S REAL) เพื่อขับเคลื่อนเศรษฐกิจในภูมิภาคอาเซียน และยกระดับคุณภาพชีวิตของผู้คน ตามแนวทาง ESG และหลักเศรษฐกิจหมุนเวียน SCGC เน้นพัฒนาสินค้าและบริการที่มีมูลค่าเพิ่มสูง (HVA) เพื่อตอบสนองความต้องการ  
ที่หลากหลาย ครอบคลุมโครงสร้างพื้นฐาน บรรจุภัณฑ์สินค้าอุปโภคบริโภค ยานยนต์ การแพทย์และสุขภาพ และโซลูชันด้านพลังงาน ควบคู่กับการดูแลสิ่งแวดล้อมอย่างยั่งยืน

ข้อมูลเพิ่มเติม https://www.scgchemicals.com